
 10.7.2020
 BG
 Официален вестник на Европейския съюз
 L 221/76
 РЕГЛАМЕНТ ЗА ИЗПЪЛНЕНИЕ (ЕС) 2020/993 НА КОМИСИЯТА
 от 9 юли 2020 година
 за разрешаване на употребата на препарат от ендо-1,4-бета-ксиланаза (ЕС 3.2.1.8), получена от Trichoderma reesei (BCCM/MUCL 49755), като фуражна добавка за всички видове птици за угояване с изключение на пилета за угояване, декоративни птици, всички видове отбити свине, различни от отбити прасенца, и всички видове свине за угояване, различни от прасета за угояване (притежател на разрешителното Berg und Schmidt GmbH Co. KG)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 Препаратът от ендо-1,4-бета-ксиланаза (ЕС 3.2.1.8), получена от Trichoderma reesei (BCCM/MUCL 49755), беше разрешен за 10 години с Регламент за изпълнение (ЕС) 2018/130 на Комисията (2) относно прасетата за угояване, както и с Регламент за изпълнение (ЕС) 2019/929 на Комисията (3) относно пилетата за угояване и отбитите прасенца.
 (3)
 В съответствие с член 7 от Регламент (ЕО) No 1831/2003 беше подадено заявление за разрешаване на употребата на препарат от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755). Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 Заявлението се отнася до разрешаването на употребата на препарат от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), като фуражна добавка за всички останали видове птици за угояване, декоративни птици и всички други видове отбити свине за угояване, която да бъде класифицирана в категорията „зоотехнически добавки“.
 (5)
 В становището си от 2 юли 2019 г. (4) Европейският орган за безопасност на храните („Органът“) стигна до заключението, че при предложените условия на употреба препаратът от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), не се отразява неблагоприятно върху здравето на животните и безопасността на потребителите, нито върху околната среда. Органът също така заключи, че добавката следва да се разглежда като потенциален кожен и респираторен сенсибилизатор. Поради това е необходимо да се вземат съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. В своите предходни становища Органът заключи (5), че добавката може да бъде ефикасна за подобряване на зоотехническите показатели при пилета за угояване, отбити прасенца и прасета за угояване и че тези заключения могат да бъдат приложени към всички птици за угояване и декоративни птици, както и към всички видове отбити свине и всички видове свине за угояване. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с